Karima temmal-d, tekseb ṣṣifa icebḥen mačči d kra, acku Muḥemmed win I wumi tessawal Mumuḥ seg wassen mi myussanen, bdan ttɣiman akken i yezga yennecraḥ, yal ass yezha. Ma twala-t yennuɣna ad t-id-tesseḍṣ, ɣef waya i tt-yaɛceq, yettwali deg-s tezdeg, deg wallen-is yessikid neyya i yekseb llufan aleqqaq, mi tt-imuqel s udem-is ad iwali sser deg-s yettcercur. Mi d-yewweḍ lawan ad tt-yexḍeb, imawlan n Karima ugin, acku gren-d fella-as yettɛedda ɣef lḥarma-s.Tecɛel-d tcemmaɛtnsen tuɣal tensa. Mumuḥ ur yezmir ara ad issemmeḥ di Karima, iwala ala d tin kan i d tayri-is tamenzut, d tin kan i d taneggarut. Gar wallen-is alla nettat i yellan d tallest di lqaɛa, tiyaḍ akk yettwali-tent d irgazen.